आरएफआईडी टैग डिब्बों में लगाये जाएंगे, वहीं पटरियों पर इनकी स्थिति का पता लगाने वाले उपकरण स्टेशनों पर लगाये जाएंगे। इस तरह से हर डिब्बे का पता लगाया जा सकता है और उसकी आवाजाही पर निगरानी रखी जा सकती है। रेल मंत्रालय के एक वरिष्ठ अधिकारी के अनुसार आरएफआईडी के इस्तेमाल से रेलवे में वैगन, कोच और इंजनों की कमी की समस्या को और अधिक पारदर्शी तथा तीव्र प्रक्रिया से निपटाया जा सकता है। इन टैग की कार्यावधि 25 साल तक होगी। पायलट परियोजना के तौर पर रेलवे ने विशाखापत्तनम-तलचेर-पारादीप सेक्शन पर आरएफआईडी प्रणाली की शुरूआत की है।